फुलां गांव समेत रतिया इलाके में गैस किल्लत, लोगों ने सप्लाई मांगी
गांवफुलां में पिछले कई दिनों से गैस की सप्लाई होने से ग्रामीणों को परेशानियों का सामना करना पड़ रहा है। ग्रामीणों ने प्रशासन से मांग की है कि उनके गांव में गैस की सप्लाई करवाई जाए। ग्रामीणों का कहना है कि पिछले एक महीने से उन्हें गैस नहीं मिल रही। फूलां निवासी रमेश चंद्र, हरजिंद्र, काला सिंह, आदि ने कहा कि उनके गांव में श्रीराम भारत गैस एजेंसी रतिया द्वारा गैस की सप्लाई की जाती है। पिछले एक महीने से उनके गांव में गैस की सप्लाई नहीं हो रही है, जिस कारण उन्हें परेशानियों का सामना करना पड़ रहा है। जब भी वे एजेंसी में फोन करते हैं तो कुछ ही दिनों में सप्लाई आने की बात कही जाती है, लेकिन सप्लाई नहीं आती।
हिसारजोन में भी गैस की किल्लत
पानीपतरिफाइनरी में तकनीकी खराबी के कारण पिछले 20 दिनों से हिसार जोन के अधीन आने वाले भारत गैस के क्षेत्रों में गैस की किल्लत गहरा गई है। गैस किल्लत के कारण हिसार जोन के अधीन आने वाले फतेहाबाद, सिरसा, हिसार, भिवानी रोहतक क्षेत्रों में लोग गैस के लिए मारे मारे फिर रहे हैं। वहीं एजेंसियों ने पहले आओ, पहले पाओ सिलेंडर डिलीवरी शुरू किया है ताकि जरूरतमंद लोग सिलेंडर ले जा सकें।
यह कहते हैं एजेंसी प्रबंधक
श्रीरामभारत गैस एजेंसी के प्रबंधक रामनिवास फौजी ने कहा कि गैस की किल्लत है। इसी कारण गांवों में सप्लाई की जा रही है। लोग यहीं से गैस ले जा रहे हैं। शनिवार को भी सप्लाई नहीं आई। करीब 5800 सिलेंडरों की जरूरत है, जबकि 288 सिलेंडर ही मिल पाए हैं, जिससे समस्या बनी हुई है।
hin_Deva hin_Deva awa_Deva awa_Deva hin_Deva hin_Deva